Arvoisa katsoja, tervetuloa mukaan Herra käyttää lääkäriä -ohjelmaan.
Näissä jaksoissa olen puhunut sydämestä ja verenkierrosta.
Sydämen ja verenkierron sairaudet ovat yleisimpiä sairauksia, -
jotka kuormittavat eniten sairaanhoitojärjestelmää -
ja aiheuttavat eniten ongelmia ihmisille.
Kuinka voidaan todeta, että sinulla on sepelvaltimotauti?
Sepelvaltimotautihan on varsin yleinen, usein oireeton.
Useimmiten kuitenkin aina samassa kuormituksessa/rasituksessa -
tulee puristava, laaja-alainen rintakipu.
Sairastava kyllä itse tietää, minkä mäen alla ennen nousua -
on otettava ennalta ehkäisevä nitro.
Ajatellaan tilannetta, että ei ole mitään oireita.
Jos menet lääkäriin, niin pystyykö hän perustutkimuksessa toteamaan, -
että sinulla on sepelvaltimotauti? Vastaus on ei.
Tavallisessa lääkärintutkimuksessa ei ilmene yhtään mitään -
sydänfilmissä eikä sydämen kuuntelussa.
Jos sinulla sen sijaan on oireita ja muistat kertoa lääkärille -
rintakivusta, niin siltikään tavan- omaisessa sydämen kuuntelussa, -
verenpainemittauksessa ja tutkimuksessa ei ilmene poikkeavaa.
Mutta se, mitä lääkärille kerrot, on äärimmäisen tärkeää.
Lääkäriä kiinnostaa tietää pienet vivahteetkin oireissasi.
Tosin lääkärit valitettavan usein keskeyttävät potilaan -
ja alkavat kysellä, ennen kuin potilas saa puhua suunsa puhtaaksi.
Varoituksen sana lääkäreille: anna potilaan puhua rauhassa, -
niin potilas kyllä antaa diagnoosin.
Todellakaan normaali käynnillä, kun koputellaan, kuunnellaan, -
auskultoidaan, mitataan ja katsotaan EKG, -
ei välttämättä havaita yhtään mitään poikkeavaa.
Sydämen sähkökäyrä eli levossa oleva satunnainen sydänfilmi -
antaa oikeastaan aika vähän tietoa, -
ellei ole kyseessä jokin rytmi- häiriö tai muu sydänasia.
Mutta jos oireet viittaavat sepelvaltimotautiin vahvasti, -
niin silloin yleensä tehdään ensimmäiseksi ns. rasituskoe.
Siinä potilas polkee kuntopyörää asteittain nousevalla vastuksella.
Polkeminen käy koko ajan asteittain tietyn mallin mukaan raskaammaksi.
Samalla otetaan sydämen sähkökäyrää ja katsotaan, -
mitä sydämessä tapahtuu, kun vastusta koko ajan lisätään.
Jos kokeen aikana tulee rintakipua ja sydänfilmiin muutoksia, -
ne käyriä tarkemmin katsottaessa voivat viitata sepelvaltimotautiin.
Riippuen tuloksesta ja missä rasituksessa se tulee -
ja miten pahana, niin aloitetaan yleensä lääkehoito.
Jos aloitettu lääkehoito ei riitä pitämään oireita poissa, -
tai jos oireet ja sydänfilmi- muutokset rasituskokeessa ovat -
vaikeita heti alunperin, niin tutkimuksia jatketaan.
Sydänlihaksen verenkiertoa tutkitaan.
Siinä on erilaisia mahdollisuuksia: isotooppitutkimus, -
sepelvaltimoiden tietokonekerros- kuvaus tai varjoainekuvaus.
Mikä sitten on sepelvaltimotaudin hoito?
Ihan jokaiselle sepelvaltimotauti- potilaalle aloitetaan -
pieniannoksinen asetyylisalisyyli- happolääke eli ns. sydänaspiriini.
Sen tarkoituksena on ehkäistä -
sepelvaltimoon muodostuvaa valtimoveritulppaa.
Tämä pieni sydänaspiriini on itse asiassa -
sepelvaltimopotilaan tärkein lääke.
Jos se ei jollekin haittavaikutusten takia sovi, -
niin tilalla voidaan käyttää klopidogreeli-nimistä lääkettä, -
joka on ihan yhtä tehokasta.
Hoitoon kuuluvat tietysti nopeasti vaikuttavat nitrovalmisteet -
joko tablettina tai suihkeena.
Ne on tarkoitettu potilaan itsensä annosteltaviksi tarpeen mukaan.
Niillä saa rintakivun yleensä pois nopeasti parissa minuutissa -
tai etukäteen otettuna estettyä se.
Jos on joku ponnistus, mäen nousu tai muu tehtävä, -
jossa tietää rintakivun yleensä tulevan, niin otetaan nitro ennalta.
Potilaat kyllä oppivat tämän varsin nopeasti.
Nitroa ei kannata pihistellä, vaan sitä kannattaa käyttää aina, -
kun tuntuu vähänkin rintakipua. Ne ovat tavallaan semmoisia -
"Sisu"-pastilleja, joita on todellakin turha pihistellä.
Niitä voi käyttää aika reilusti ennen tiedettyä rintakipuriskiä.
Näin kivulta vältytään, ja suorituskyky ja elämänlaatu paranevat.
Nitro on siis varsin tehokas ja varsin vaaraton lääke.
Joskus on mietitty, pitäisikö sen olla reseptivapaata.
Periaatteessa miksi ei. Tietysti kaikkia voidaan ruveta -
väärinkäyttämään tavalla tai toisella.
Ajatellaan, että olet mennyt kesämökille -
ja unohdit hommata nitroja.
Nyt reseptit ovat yleensä tietoko- neella, niin tätä ongelmaa ei ole.
Mutta apteekkarit varmaan antavat pienen pakkauksen ilman reseptiä.
Itseannosteltavia, ns. pikanitroja on kahta laatua.
Suussa sulava nitrotabletti (resoribletti) asetetaan -
kielen alle ja se alkaa tehota parissa minuutissa.
Jos kipu ei hellitä, niin uusi tabletti 2-3 minuutin välein.
Näin voidaan jatkaa aina 5 tablettiin asti.
Kun kipu poistuu ja rasitus loppuu, -
niin lääkkeen vaikutus kestää yleensä noin 1/2 tuntia.
Nitrosuihke taas suunnataan suuonteloon kielen päälle.
Ei siis vedetä henkeen. Vaikutus on yhtä nopea kuin tableteilla.
Tarvittaessa voi ottaa useita kielisuihkeita -
1-2 minuutin välein.
Suihkenitron vaikutus kestää hiukan kauemmin kuin pikanitron.
Se kestää yleensä muutaman tunnin.
Muita sepelvaltimotaudin oireita estäviä lääkkeitä ovat -
beetasalpaajat, joka on tärkeä lääkitys.
Sehän vähän harventaa lyöntitiheyttä, -
niin huilaustauon aikana sydän saa paremmin happea ja ravinteita.
On loogisesti ymmärrettävissä, miksi se on hyvä lääke.
Sitten on pitkävaikutteisia nitroja -
ja kalsiumkanavan salpaajia, joita voidaan myös käyttää.
Sepelvaltimotaudin varsin tavan- omainen lääke beetasalpaaja estää -
oireiden syntymistä, koska se harventaa pulssia -
ja vähentää sydämen kuormitusta laskemalla hieman verenpainetta.
Sepelvaltimotaudin hoitoon tietysti kuuluvat myös -
valtimotaudin etenemistä ehkäisevät lääkkeet.
Veren kolesteroli on sepelvaltimo- potilailla -
aina määritelmän mukaisesti ollut liian korkea, -
koska sepelvaltimot ovat tukossa. Ei arvo sinänsä ole oleellinen.
Oli arvo mikä tahansa, niin sepel- valtimopotilaalla sitä on syytä -
pyrkiä laskemaan sekä lääkkeillä että ruokavaliolla.
Sanotaan, että pahan kolesterolin (LDL) -
tavoitearvona pidetään nykyään 1,8 mmol/litra.
Tämän saavuttamiseksi tarvitaan lähes aina -
kolesterolilääkkeitä, joista yleisimmät ovat ns. statiineja.
Jos et jostain syystä voi niitä käyttää tai joku on pelotellut -
niiden vaarallisuudella (mikä ei tietenkään pidä paikkaansa), -
niin voit pyrkiä laskemaan kolesterolia 3 keinolla, -
jotka ovat varsin tehokkaita.
Syö kuituja. Kuitu nappaa kolesterolin -
sappihapon muodossa suolessa ja kuljettaa -
kolesterolia pois suolen läpi hyvin tehokkaasti.
Sitten liikunta alentaa kolesterolia merkittävästi.
Siksi liikunta on hyvä sydämelle. Jos et liiku, kolesteroli nousee.
Tässä on se salaisuus, kun aiemmassa jaksossa sanoin, -
että sydän tykkää huonoa, jos et liiku.
Se johtuu mm. siitä, että kolesteroli nousee, kun ei liiku.
Tämä on se selitys tälle paradoksille.
Lisäksi dieetti tietysti vaikuttaa eli kalorit ja transrasvojen määrä.
Näitten kovettuneiden rasvojen määrä vaikuttaa totta kai, -
koska ne tukkivat verenkiertoa.
Tuossa aikaisemmin puhuttiin, että on tullut muotiin -
itsetuhoiset grilliannokset, kuten erään grillikioskin -
2 000 kcal:n annos "Sydänkohtaus".
Se on ihan nimensä veroinen, koska tämän aterian jälkeen -
suolesta menee lymfakanavia pitkin verenkiertoon oikea rasvapommi.
Jos otettaisiin verinäyte ko. annoksen jälkeen, -
verinäytteen pinnalle tulisi rasvakelmu.
Siksi verikokeisiin pitää mennä syömättä ja juomatta, -
jotta rasvakelmu ei tukkisi laboratoriolaitteita.
Jos se tukkii laboratorio- laitteet, se tukkii myös sydämen.
Ne ovat todella hengenvaarallisia annoksia -
nämä jättimäiset transrasvapitoiset herkut, joilla leikitellään.
Sepelvaltimotaudin hoitoon kuuluvat tietysti myös -
valtimotaudin etenemistä ehkäisevät lääkkeet.
Valtimotauti on aina etenevä.
Kun on tehty sepelvaltimodiagnoosi, se jatkaa etenemistään, -
ellei lääkkeitä käytetä. Siksi statiini usein määrätään, -
että vaikka kuitu, liikunta ja ruokavalio alentavat kolesterolia, -
niin ihmiset eivät yleensä jostain syystä noudata ohjeita.
Ehkä se on aika inhimillistä.
Silloin on hyvä syödä statiineja, vaikka niitä on paljon parjattu.
Kyllä ne kolesterolia laskevat varsin tehokkaasti.
Tehokkaalla kolesterolin hoidolla jo syntyneet vauriot ja tukokset, -
erityisesti tukkeumat, voivat jopa vähentyä.
On viitteitä siitä, että ne pikkasen sulavat pois ja korjaantuvat.
Se on vielä kiistanalaista, mutta eivät ainakaan lisäänny.
Sehän on tässä se tavoite.
Jos on sepelvaltimotauti, niin tosi tärkeää on hoitaa -
kohonnut verenpaine ja diabetes, - ja selvittää, onko diabetesta.
Samalla kannattaa tutkia herkkä CRP -
eli onko piilevää hidasta tulehdusta, joka pitää hoitaa pois.
Jos oireet eivät pysy lääkkeillä poissa tai tauti on paha, -
niin hoitona on sepelvaltimon pal- lolaajennus tai ns. ohitusleikkaus.
Hoitomuodon valinta riippuu siitä, -
millaisia ahtaumat varjoainekuvauksessa ovat.
Miten se pallolaajennus tehdään?
Siinä viedään reisi- tai rannevaltimon kautta -
sepelvaltimoon ujuttamalla ohut letku, jonka päässä on pallukka.
Sitä pallukkaa laajentamalla suonen ahtaumaa levitetään auki.
Suonen sisälle voidaan lisäksi asettaa -
pieni metalliverkkoputki eli stentti.
Sen avulla ahtautuman uusimisvaara vähenee.
Kun sitä avataan, on hämmästyttävää, -
miten pienikin avaus moninkertaistaa verivirtauksen.
Se on todella tehokasta.
Tämä tekniikka on yksi lääketieteen riemuvoittoja.
Jos päädytään ohitusleikkaukseen, -
niin voidaan tehdä useita ohituksia samalla.
Ahtaiden kohtien ohi johdetaan ohivirtauskanava.
Alaraajoista, kyynärvarresta, jopa avoimesta rintaontelosta otetaan -
verisuonisiirrännäiset, joita pitkin veri ohittaa tukkeumat.
Tässäkin näkyy Jumalan nerous. Sepelvaltimot ovat sydämen päällä, -
jotta niitä on helppo hoitaa. Muutenkin Jumalan nerous ilmenee -
kaikissa sydämen osissa, mm. tässä yksityiskohdassa.
Jotkut taitavat, kokeneet lääkärit tekevät -
näitä ohitusleikkauksia jopa tähystyksenä, -
joka on todella huimaa osaamista.
Miten sepelvaltimotautia -
ja jo todetun sepelvaltimotaudin etenemistä voi ehkäistä?
Tässä tulee vähän kertausta, mutta asiat ovat niin tärkeitä, -
että niitä on hyvä pitää voimakkaasti esillä.
Sepelvaltimotaudin syntyä voidaan tehokkaasti ehkäistä vähentämällä -
valtimotaudin riskitekijöitä, jotka on aiemminkin mainittu.
Toistan vielä, että tärkeimmät ovat tupakointi, -
joka on todella tuhoisaa sydämelle, ei siis vain keuhkoille.
Se on ongelma sepelvaltimoille ja sydämelle.
Kohonneen verenpaineen hoitaminen on äärimmäisen tärkeää, -
samoin kohonneen veren kolesteroliarvon hoitaminen.
Myös diabeteksen ehkäisy ja hoito liikunnalla, painonhallinnalla, -
terveellisellä ruokavaliolla ehkäisevät samalla -
sepelvaltimo- ja muun valtimotaudin syntyä.
Korostan, että Suomessa todella on noin 0,5 miljoonaa diabeetikkoa.
Näistä jopa puolet voitaisiin ennaltaehkäistä painonhallinnalla, -
painonpudotuksella, liikunnalla, kuidun käytöllä, -
liikakaloreiden välttämisellä - näillä perusasioilla.
On tutkittu asia, että jopa puolet ns. vanhuusiän sokeritaudeista -
voitaisiin välttää näillä yksin- kertaisilla, ilmaisilla konsteilla.
Nykyään ollaan luopumassa vanhuusiän -
ja insuliinihoitoisen diabeteksen nimikkeistä päällekkäisyyden takia.
Puhutaan siis vain sokeritaudista.
Tämä pitää aloittaa jo nuorena. Näin voidaan vanhempana syntyvän -
sepelvaltimotaudin vaaraa huomattavasti pienentää.
Nykyään valitettavasti osa nuorisosta ei liiku ollenkaan.
Vain peukalo tai sormet liikkuvat älykännykkää näppäiltäessä.
Niillä on hyvä peukalon lihaksisto, mutta siihen se jää.
Monet nuoret hengästyvät jo kilometrin käveltyään.
On jo ihan nuorilla teineillä todettu ns. mummojen diabetesta.
Tämä on tuhoisaa. Jos nuoriso ei liiku, niin hullusti tässä käy.
Valtimomuutokset sitten lisääntyvät koko ajan jo entistä nuoremmilla.
Mitä nuorena tekee, varsinkin liikunnallisesti, on erittäin tärkeää.
On pelättävissä, että jatkuvasti kohonneet keskieliniät -
miehillä ja naisilla ovat lähteneet laskusuuntaan.
Näytelmän isoin konna on alkoholinkäyttö, -
mutta sitten myös diabetes ja sydänongelmat.
Lasku joudutaan maksamaan sitten -
muutaman kymmenen vuoden päästä, kun ei olla nuorena liikuttu.
Lapset pian kuolevat näihin tauteihin ennen vanhempiaan, -
jos mitään muutosta ei tule. Tätä ei voi kylliksi korostaa.
Tämä on tosiasia ja erittäin paha ongelma.
Kuten tässä on ilmennyt, sepel- valtimotauti ja muut valtimotaudit -
(jos on sepelvaltimotauti, niin on usein muutakin valtimotautia, -
katkokävelyä tms.) johtuvat usein -
monien vaaratekijöiden yhteisvaikutuksesta.
Ehkäiseviin toimiin, erityisesti lääkehoitoihin ryhtymiseen -
vaikuttaa arvio kokonaisvaarasta sairastua -
eteneviin valtimotauteihin.
Sepelvaltimotautia pitää ehkäistä erityisen pontevasti potilailla, -
joilla on todettu muu valtimotauti (aivo- tai alaraajavaltimoissa), -
diabetes tai munuaisten vajaatoiminta.
Kun sepelvaltimotauti on todettu ja diagnosoitu, -
niin ehkäisytoimista tulee vieläkin tärkeämpiä, -
koska taudilla on etenemistaipumus, kuten olen todennut.
Se ei lopu diagnoosiin ja lääkityksen aloittamiseen, -
vaan se etenee, ellei asialle tehdä mitään.
Etenemistä ja sydänkohtausten eli rintakipujen uusiutumista -
voidaan estää vähentämällä riskitekijöitä.
Se siis tapahtuu erityisesti elämäntapoja muuttamalla, -
mutta myös näillä mainituilla lääkkeillä.
Ja palaan vielä ruokavalioon ja energiamääriin.
Ei tarvitse syödä 2 000 kcal joka aterialla, vaan syödään vähemmän.
Pyritään poistumaan pöydästä pikkasen nälkäisenä.
Silloin elämänlaatu paranee ja eletään kauemmin.
Tämä on yllättävää eikä ihminen ole mikään eläin, -
mutta eläinkokeissa on osoitettu seuraavaa.
Eläinpopulaatio jaetaan kahtia. Toiset saavat syödä mielin määrin -
ja toisia pidetään pienessä nälässä.
Nämä pienessä nälässä pidetyt elävät jopa 2 kertaa kauemmin.
Näin se on. Eikä rasvojen laadusta voi riittävästi varoittaa.
Säännöllisellä kuntoliikunnalla voi vähentää kohtausten uusiutumista.
Jos haluaa vahvistaa lihaksia, niin punttisalilla se onnistuu.
Sydänkin on lihas ja sitäkin voi kuntouttaa, -
mutta niissä rajoissa, mitä rintakipu antaa myöten.
Jos sinne on tullut vaurioita, niin kannattaa muistaa, -
että sydämessä on kantasoluja, jotka voivat erikoistua -
ja tuottaa lisää uusia sydänlihassoluja.
Eräät tutkijat ovat esittäneet, että sydän, joka pumppaa -
100 000 kertaa/vrk, olisi uusi 5 vuoden välein, -
koska siellä lihaksisto uusiutuu.
Tämä on vielä spekulatiivista, mutta tällaistakin väitetään.
Sitten se seuraus. Jos sepelvalti- motauti pahenee, mitä siitä seuraa?
Joskus loppunäytös ja ikävä tapahtuma on sydäninfarkti.
Mitä se sydäninfarkti on? Se on äkillinen, -
hapenpuutteen aiheuttama vaurio sydänlihaksessa.
Sen tavallisin syy on sepelvaltimotaudin aiheuttama -
sepelvaltimon äkillinen tukkeutuminen.
Jos tukkeuma on 90 %, niin veri vielä virtaa ohi.
Jos sitten ottaa nitroja ja lääkkeitä, niin kipu menee ohi.
Kun suoni sitten pamahtaa tukkoon kokonaan, -
ko. alueelle tulee täydellinen hapenpuute -
ja sydäninfarkti.
Jos sitä ei päästä heti hoitamaan, kuten pitää tehdä, -
niin vauriokohtaan, mihin ei pääse happea eikä ravinteita, -
kehittyy muutamassa tunnissa tai päivässä lihaskuolio.
Jos henki säilyy, niin parantunut infarkti jättää -
sydänlihakseen kuoliokohdalle pienen tai suuren arven.
Sydäninfarktin sairaalahoito on nykyään paljon tehokkaampaa -
kuin vielä 20-30 vuotta sitten.
Olin 70-luvun alussa sairaalassa. Jos hoidettiin sydäninfarkteja, -
niin hoito oli aika erikoista. Makuutettiin ihmisiä pari viikkoa -
eikä saanut pikkusormeakaan nostaa. Tulokset eivät olleet hyviä, -
vaan potilaista kuoli 30 %.
Nykyaikaisella hoitofilosofialla kuolleisuus on paljon pienempää -
ehkä noin 10 % eli eteenpäin on menty.
Sitten vielä syistä kertaus.
Sydäninfarktin taustalla on lähes aina sepelvaltimotauti, -
joka on kovettanut putket ja ahtauttanut -
sydäntä ravitsevat sepelvaltimot.
Kuten aiemmin mainittiin, joskus on epäilty myös viruksia.
Coxsackie B -virustakin on joskus epäilty tulehduksen aiheuttajaksi.
Kun suoni on tukossa, infarkti väistämättä tulee.
Lihas ei saa happea ja ravinteita ja menee kuolioon.
Joskus ahtauman kova plakki, kovettumaplakki -
voi revetä. Silloin siihen muodostuu verihyytymä, -
joka äkisti sen tukkii.
Siksi sepelvaltimotaudin tärkein lääke on pieni sydänaspiriini.
Jos tulee repeämä, ei hyytymää heti synny, -
vaan aspiriinin tarkoitus on estää sitä.
Jos sinulla on sepelvaltimotauti, niin älä ihmettele, -
miksi pitää sydänaspiriinia syödä.
Sydäninfarktihan on hengenvaarallinen sairauskohtaus.
Sen tunnistaminen ja hoito ovat kovin tärkeitä.
Tyyppioire on tosiaan kova kipu, joka tuntuu laajalla alueella.
Tähän asiaan palaan vielä seuraavassa jaksossa.
Kiitos, kun olit mukana. Jos haluat tukea näiden ohjelmien tuotantoa, -
niin voit soittaa tukinumeroon 0600-10177.
Puhelun hinta on noin 12 euroa. Voit myös laittaa tukimaksun -
ruudussa näkyvälle pankkitilille. Laita siihen viite, -
niin silloin tukesi ohjautuu nimenomaan -
Herra käyttää lääkäriä -ohjelman tuottamiseen.
Kiitos, kun olit mukana. Jumala sinua siunatkoon.
Tekstitys: Tuula-Riitta Virrankare